Sophie Garel
Sophie Garel (tikrasis vardas Lucienne Garcia; g. 1942 m. balandžio 22 d. Orane, Alžyras) – prancūzų dainininkė ir televizijos laidų vedėja. Sophie studijavo meno istoriją Alžyre. Savo karjerą pradėjo 1960 metais, kaip „Tele Oran“ televizijos laidų vedėja. Nuo 1962 m. savo karjerą tęsia Prancūzijoje, kur dirba RTL, TF1, FR2, Canal+ televizijose. 1968 m. su Chris Baldo kaip Liuksemburgo atstovai dalyvavo 1968 m. „Eurovizijos“ dainų konkurse. Su daina „Nous vivrons d’amour“ (liet. Mes gyvensime dėl meilės) duetas užėmė vienuoliktą vietą.